Diari Oficial de la Generalitat Valenciana


Sumari del DOGV 3548, del 28-07-1999 (1999/6714)

Informació pública del Programa d'Actuació Integrada de la Unitat d'Execució C-Redelimitada, del Pla Especial de Reforma Interior i Protecció de Campanar, àmbit T-5 del PGOU de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3548

Data del DOGV
:   28-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6714


Organisme emissor
:   Inmotec, SA

Tipus de document
:   Anunci

Informació pública del Programa d'Actuació Integrada de la Unitat d'Execució C-Redelimitada, del Pla Especial de Reforma Interior i Protecció de Campanar, àmbit T-5 del PGOU de València. [1999/X6714]
  
La mercantil Inmotec, SA, ha formulat Programa d'Actuació Integrada sobre l'àmbit de la Unitat d'Execució C-Redelimitada, del Pla Especial de Reforma Interior i Protecció de Campanar, àmbit T-5 del PGOU de València, acompanyant-hi Projecte de Redelimitació de la Unitat d'Execució, Estudi de Detall i Projecte d'Urbanització, a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
En aplicació del que estableix l'article 48.1.C) en relació amb l'article 46.3, ambdós de la referida llei, s'escau sotmetre el programa esmentat amb tota la documentació annexa a informació pública per un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el termini esmentat les persones interessades en aquest procediment podran formular qualssevol al·legacions que al seu dret convinguen, així com altres alternatives tècniques de programa, tot això en els termes i condicions de la citada Llei 6/1994, i a l'efecte qualsevol persona interessada podrà consultar l'expedient dipositat a la Notaria del senyor Manuel Ángel Rueda Pérez, sítia al carrer de Roger de Llúria núm. 28, València 46760, els dies hàbils en horaris d'11.00 a 13.00 hores. Igualment, es fa constar que qualsevol persona podrà comparèixer a la Notaria esmentada, per tal d'obtenir còpia de l'acta de protocolització del projecte i documents que s'hi acompanyen, o sol·licitar que aquesta li siga exhibida.
  
Alhora, tant la referida documentació, com l'expedient administratiu, podran ser consultats als locals del Servei de Planejament Urbanístic, Unitat de Tramitació de Programes (4ª planta), de l'Ajuntament de València, Avinguda d'Aragó, 47, 4ª planta, els dies hàbils 09.00 a 13.00 hores.
  
Les al·legacions que, si convé, s'hi formularen, seran presentades davant de l'Ajuntament de València, dirigides al Servicio de Planejament, Unitat de Tramitació de Programes (4ª planta).
  
Que la parcel·la cadastral 0015999QV5512O8605CB, amb domicili fiscal al carrer del Molí de la Marquesa, 23 A (València 46938), no té titular cadastral conegut, per la qual cosa es dóna compliment al que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per últim, mitjançant el present, segons el que preceptua el paràgraf 2 de l'article 48 en relació amb l'article 46, paràgrafs 4 i 5 de la citada Llei 6/1994, es posa en coneixement de les persones interessades que el termini de cinc dies hàbils per a presentar les proposicions juridicoeconòmiques, comença el dia següent hàbil a la finalització del termini de vint dies anteriorment indicat. Durant el termini esmentat podran formular-s'hi les referides proposicions en l'Oficina de Contractació de l'Ajuntament de València, Plaça de l'Ajuntament, segona planta, en horari de 09.00 a 13.00 hores. Finalitzat aquest segon termini, el dia hàbil següent, llevat que siga dissabte, i en aquest cas s'haurà d'entendre el dia hàbil immediat posterior, tindrà lloc l'acte d'obertura de pliques a l'Oficina de Contractació de l'Ajuntament de València.